Brigand (koas)

Brigand is e typische streekkoas uut de Westoek die gemakt wordt in de koasfabrieke van Môoslee. 't Is e pittige koas die zes weekn ambachtelik gerypt wordt. 

't Is e rounde koas van 4,5 kg met een oranje kaste en een vetgehalte van 28%. De koas wordt best bewoard in de frigo of ip e koele, droge plekke. 

De noame komt van de Brigands, de Vlamsche stryders in de boernkryg. In 1798 was Ingelmunster deur de Fransche bezet. Z'addn under garnizoen in Kortryk. Os't er e wet uutgevoardigd wierd dat al de vintn tusschn de 20 en de 25 joar verplicht woarn vor in dienst te goan by 't Frans leger en de Sansculottn (Fransche soldoatn) de vrouwn en de meisjes misbruuktn, kwam 't volk in ipstand gewoapnd mè riekn en geweirn. Die vechters, deur de Fransche Brigands genoemd, verdookn under in de busschn en leefdn van zwoar bier en petattn.  

Loater ist er e bier gebrouwn, die noa de Brigands vernoemd is en azo is ook de koas ountstoan.

Brigandkoas smakt 't best by e glas bier, moar ook ip e stute en in gerechtn.

Categorie:Koas
Categorie:Westoek
Categorie:Cultuur in West-Vloandern